ਸਮੱਗਰੀ: LIVE RESULTS: ਗੁਜਰਾਤ ਦੇ ਰੁਝਾਨਾਂ 'ਚ ਭਾਜਪਾ ਕਾਂਗਰਸ ਤੋਂ ਅੱਗੇ

'ਮੋਦੀ ਗੁਜਰਾਤ ਚੋਣਾਂ 'ਚ ਹੋ ਰਹੀ ਹਾਰ ਨੂੰ ਲੈ ਕੇ ਡਰੇ'

ਪਹਿਲਾ ਫੈਕਟਰ- ਕਿਸੇ ਵੀ ਚੋਣ ਵਿੱਚ ਜੇ ਲੋਕਾਂ ਨਾਲ ਜੁੜੇ ਮੁੱਦੇ ਨਹੀਂ ਚੁੱਕੇ ਜਾਣਗੇ ਅਤੇ ਚੋਣ ਪ੍ਰਚਾਰ ਸ਼ਖ਼ਸੀਅਤ ਕੇਂਦਰਿਤ ਹੋਏਗਾ ਤਾਂ ਉਸ ਦਾ ਫਾਇਦਾ ਨਹੀਂ ਮਿਲੇਗਾ। ਨੋਟਬੰਦੀ, ਜੀਐੱਸਟੀ ਜਾਂ ਪੀਐੱਮ ਦੀ ਥਾਂ ਸਿੱਖਿਆ, ਸਿਹਤ ਵਰਗੇ ਖੇਤਰਾਂ 'ਤੇ ਫੋਕਸ ਕੀਤਾ ਜਾਣਾ ਚਾਹੀਦਾ ਸੀ। ਇਸ ਤਰ੍ਹਾਂ ਜਾਪਦਾ ਹੈ ਜਿਵੇਂ ਸੂਬੇ ਦੀ ਨਹੀਂ ਕੇਂਦਰ ਦੀ ਚੋਣ ਹੋਵੇ।

ਦੂਜਾ ਫੈਕਟਰ- ਜਾਤੀਵਾਦ ਨਾਲ ਚੋਣ ਨਹੀਂ ਜਿੱਤੀ ਜਾ ਸਕਦੀ। ਜਿਗਨੇਸ਼, ਅਲਪੇਸ਼, ਹਾਰਦਿਕ ਤਿੰਨੋ ਵੱਖ-ਵੱਖ ਜਾਤੀ ਦੀ ਨੁਮਾਇੰਦਗੀ ਕਰਦੇ ਹਨ, ਉਸ ਦਾ ਕਾਂਗਰਸ ਨੂੰ ਫਾਇਦਾ ਤਾਂ ਹੋਇਆ, ਪਰ ਉਸ ਨਾਲੋਂ ਜ਼ਿਆਦਾ ਨੁਕਸਾਨ ਹੋਇਆ। ਇੰਨ੍ਹਾਂ ਨੂੰ ਕਾਂਗਰਸ ਦੀ ਵਿਚਾਰਧਾਰਾ ਜਾਂ ਸੋਚ ਨਾਲ ਜੋੜਦੇ, ਨਾ ਕਿ ਉਨ੍ਹਾਂ ਦੀ ਸੋਚ ਨਾਲ ਖੁਦ ਜੁੜ ਜਾਂਦੇ।

ਤੀਜਾ ਫੈਕਟਰ- ਬਦਲਵੀਂ ਰਾਜਨੀਤੀ ਦਾ ਕੋਈ ਬਲੂਪ੍ਰਿੰਟ ਨਹੀਂ ਸੀ। ਗੁਜਰਾਤ ਮਾਡਲ ਦੇ ਜੋ ਨਾਕਾਰਾਤਮਕ ਨਤੀਜੇ ਸਨ ਉਸ 'ਤੇ ਫੋਕਸ ਕਰਕੇ ਵੱਖਰਾ ਵਿਕਾਸ ਮਾਡਲ ਦੇਣਾ ਚਾਹੀਦਾ ਸੀ।

ਬੀਜੇਪੀ ਨੂੰ ਕਿਸ ਦਾ ਫਾਇਦਾ ਹੋਇਆ

ਵਿਰੋਧੀ ਧਿਰਾਂ ਨੇ ਲੋਕਾਂ ਦੇ ਅਸੰਤੋਸ਼ ਨੂੰ ਇੱਕ ਬਦਲ ਦੇ ਕੇ ਸੰਤੁਸ਼ਟ ਨਹੀਂ ਕੀਤਾ। ਜੇ ਮੌਜੂਦਾ ਸਰਕਾਰ ਤੋਂ ਲੋਕ ਅਸੰਤੁਸ਼ਟ ਸਨ ਤਾਂ ਵਿਰੋਧੀ ਪਾਰਟੀਆਂ ਸਥਾਨਕ ਮੁੱਦਿਆਂ 'ਤੇ ਆਪਣੀ ਮੁਹਿੰਮ ਚਲਾਉਂਦੀਆਂ। 

ਜਦੋਂ ਤੱਕ ਗਰੀਬ ਤਬਕੇ ਜਾਂ ਮਿਡਲ ਕਸਾਲ ਦੇ ਲੋਕਾਂ ਦੀ ਗੱਲ ਨਹੀਂ ਕੀਤਾ ਜਾਂਦੀ, ਜਿੰਨ੍ਹਾਂ ਲਈ ਨੌਕਰੀ, ਸਬਸਿਡੀ ਅਹਿਮ ਵਰਗੇ ਮੁੱਦੇ ਜ਼ਰੂਰੀ ਹਨ, ਉਦੋਂ ਤੱਕ ਵਿਰੋਧੀ ਧਿਰ ਲਈ ਜਿੱਤ ਅਸੰਭਵ ਹੈ।     

ਪ੍ਰਧਾਨ ਮੰਤਰੀ ਦੀ ਇਮੇਜ ਦਾ ਚੋਣਾਂ 'ਤੇ ਅਸਰ 

ਗੁਜਰਾਤ ਵਿੱਚ ਜੇ ਭਾਜਪਾ ਹਾਰ ਜਾਂਦੀ ਤਾਂ 2019 ਲਈ ਪਾਰਟੀ ਦਾ ਵੱਡਾ ਨੁਕਸਾਨ ਹੁੰਦਾ। ਮੋਦੀ ਜੀ ਦੇ ਇਕਬਾਲ 'ਤੇ ਸਵਾਲੀਆ ਨਿਸ਼ਾਨ ਲੱਗ ਜਾਂਦਾ। 2019 ਚੋਣਾਂ ਦੀ ਰੂਪ-ਰੇਖਾ ਹੁਣੇ ਹੀ ਬਣ ਜਾਂਦੀ।

ਚੋਣ ਦੌਰਾਨ ਵਰਤੀ ਭਾਸ਼ਾ ਦਾ ਅਸਰ

ਕੋਈ ਵੀ ਰਾਜਨੀਤੀ ਮੁੱਦਿਆਂ ਜਾਂ ਵਿਚਾਰਧਾਰਾ ਤੋਂ ਪਰੇ ਹੱਟਦੀ ਹੈ ਤੇ ਸ਼ਖ਼ਸੀਅਤ ਕੇਂਦਰਿਤ ਹੁੰਦੀ ਹੈ ਤਾਂ ਭਾਸ਼ਾ ਦੀ ਗਿਰਾਵਟ ਹੋ ਜਾਂਦੀ ਹੈ। ਵੱਡੇ ਮੁੱਦੇ ਪਰੇ ਹੱਟ ਜਾਂਦੇ ਹਨ। 

ਜੇ ਮੁੱਦਿਆਂ 'ਤੇ ਚੰਗੀ ਪਰਫਾਰਮੈਂਸ ਨਹੀਂ ਹੈ ਤਾਂ ਇਸ ਦਾ ਅਸਰ ਹੁੰਦਾ ਹੈ, ਕਿਉਂਕਿ ਲੋਕਾਂ ਦਾ ਧਿਆਨ ਭਟਕਾਇਆ ਜਾ ਸਕਦਾ ਹੈ।

ਡਾ. ਮਨਮੋਹਨ ਸਿੰਘ 'ਤੇ ਟਿੱਪਣੀ ਦਾ ਅਸਰ

ਡਾ. ਮਨਹੋਮਨ ਸਿੰਘ ਦੀ ਇੱਜ਼ਤ ਨਾ ਕਰਨ ਦਾ ਮੁੱਦਾ ਕਾਂਗਰਸ ਵੱਲੋਂ ਚੁੱਕੇ ਜਾਣ ਦਾ ਆਮ ਲੋਕਾਂ ਤੇ ਜ਼ਿਆਦਾ ਅਸਰ ਨਹੀਂ ਹੋਇਆ ਕਿਉਂਕਿ ਇਹ ਲੋਕਾਂ ਲਈ ਮੁੱਦਾ ਨਹੀਂ। ਇਹ ਹਾਕਮ ਧਿਰ ਦਾ ਛਲਾਵਾ ਹੈ।

ਗਰੀਬ ਲਈ ਜਿਸ ਨੂੰ ਨੌਕਰੀ ਨਹੀਂ ਮਿਲਦੀ, ਰੋਟੀ ਨਹੀਂ ਮਿਲਦੀ ਉਸ ਲਈ ਇਹ ਵੱਡਾ ਮੁੱਦਾ ਨਹੀਂ ਹੈ। 

ਸਿਹਤ, ਸਿੱਖਿਆ, ਨੌਕਰੀ ਆਮ ਲੋਕਾਂ ਦਾ ਮੁੱਦਾ ਹੈ। ਇਹ ਅਸਲ ਮੁੱਦਿਆਂ ਤੋਂ ਭਟਕਾਉਣ ਦੀ ਸਿਆਸਤ ਹੈ।

ਰਾਹੁਲ ਗਾਂਧੀ ਲਈ ਇੰਨ੍ਹਾਂ ਚੋਣਾਂ ਦਾ ਕਿੰਨਾ ਅਸਰ ਹੋਏਗਾ?...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਸਿਆਸੀ ਮਾਮਲਿਆਂ ਦੇ ਜਾਣਕਾਰ ਡਾ ਪ੍ਰਮੋਦ ਕੁਮਾਰ ਨੇ ਬੀਬੀਸੀ ਨਾਲ ਗੱਲਬਾਤ ਕਰਦਿਆਂ ਦੱਸਿਆ ਕਿ ਇੰਨ੍ਹਾਂ ਚੋਣਾਂ ਤੋਂ ਵਿਰੋਧੀ ਧਿਰ ਨੂੰ ਤਿੰਨ ਗੱਲਾਂ ਸਿੱਖਨੀਆਂ ਚਾਹੀਦੀਆਂ ਹਨ।